करनाल |जिला निर्वाचन अधिकारी (पंचायत) एवं उपायुक्त डाॅ. जे. गणेशन
करनाल |जिला निर्वाचन अधिकारी (पंचायत) एवं उपायुक्त डाॅ. जे. गणेशन ने बताया कि दूसरे चरण के पंचायती राज चुनाव आगामी 17 जनवरी 2016 को होंगे। इसके लिए अधिसूचना जारी कर दी गई है, दूसरे चरण के चुनाव घरौंडा और निसिंग क्षेत्र में होंगे। घरौंडा क्षेत्र में चुनाव के लिए सुभाष मेहता, जिला राजस्व अधिकारी, करनाल तथा निसिंग क्षेत्र में चुनाव के लिए योगेश कुमार, एचसीएस, आरटीए रिटर्निंग अधिकारी होंगे। उन्होंने बताया कि रमेश सिगंला तहसीलदार घरौंडा सहायक रिटर्निंग अधिकारी घरौंडा तथा राजेन्द्र कुमार नायब तहसीलदार निगदू सहायक रिटर्निंग अधिकारी निसिंग नियुक्त किए गए हैं। आगामी 30 दिसंबर से 4 जनवरी तक सुबह 10 बजे से 3 बजे तक पंचायती राज के दूसरे चरण के चुनाव के लिए संबंधित खंड कार्यालय में नामाकंन पत्र भरे जा सकेंगे। इसी अवधि के दौरान नामांकन पत्र भरने वाले उम्मीदवार संबंधित निर्वाचक पंजीयन अधिकारी के समक्ष घोषणा पत्र भी प्रस्तुत करेंगे।
नामांकनपत्रों की जांच की जाएगी : उन्होंनेबताया कि आगामी 5 जनवरी को सुबह 10 बजे घरौंडा के बीडीपीओ कार्यालय में तथा निसिंग के संबंधित खंड कार्यालय में नामांकन पत्रों की जांच की जाएगी तथा उम्मीदवार आगामी 7 जनवरी 2016 को सायं तीन बजे तक नामांकन पत्र वापस ले सकेंगे, जबकि आगामी 17 जनवरी 2016 को प्रात: साढ़े सात बजे से सायं 4 बजे तक मतदान का समय रहेगा। उन्होंने बताया कि आगामी 28 जनवरी 2016 को सुबह 8 बजे से सामुदायिक केंद्र नई अनाज मंडी घरौंडा में तथा निसिंग क्षेत्र के मतों की गणना एसबीएस वरिष्ठ माध्यमकि विद्यालय करनाल में होगी। उन्होंने बताया कि 3 जनवरी को छुट्टी होने के कारण नामाकंन नहीं लिए जा सकेगें। जिन्होंने अपने नामांकन पहले भर रखे हैं उन्हें नए सिरे से जमा करवाने की जरूरत नहीं लेकिन फार्म 4-बी घोषणा पत्र के साथ देना अनिवार्य है।
awa_Deva hin_Deva hin_Deva